रेडक्राॅस ने राज मिस्त्रियों को दी फर्स्ट एड की जानकारी
स्टेटबैंक आफ पटियाला रुरल सेल्फ इम्प्लायमेंट ट्रेनिंग इंस्टीट्यूट की ओर से रेड क्रास भवन में राज मिस्त्रियों को फर्स्ट एड, निजी साफ-सफाई और सेहत-संभाल के बारे में जानकारी देने के लिए एक लैक्चर सेशन आयोजित किया गया। जिसमें फर्स्ट एड ट्रेनर नरेश पठानिया की ओर से इन विषयों के बारे में शिक्षार्थियों को जानकारी दी गई।
आरसेटी के डायरेक्टर जसवीर सिंह और संयुक्त डायरेक्टर एमएम बहल ने कहा कि भवन निर्माण कार्यों के दौरान अकसर ही हादसों का खतरा बना रहता है इसलिए राज मिस्त्रीयों के लिए ऐसे जीवन रक्षक ज्ञान देने की बेहद जरूरत थी। उन्होंने इस मौके बताया कि संस्था की ओर से बीपीएल परिवारों के साथ संबंधित ग्रामीण लड़कियों को स्व -रोजगार चलाने के लिए प्रशिक्षण कोर्स भी करवाए जाते हैं। इन कोर्सों के दौरान लड़कियों को सामाजिक कुरीतियां दूर करने, फर्स्ट एड की बेसिक जानकारी देने और सेहत-संभाल का पाठ भी पढ़ाया जाता है।
सचिव रेड क्रास कर्नल वीरेंद्र कुमार ने बताया कि सेहत की उन्नति और रोगों की रोकथाम संबंधी जानकारी देने के लिए स्कूलों, कालेजों और कारखानों में आम लोगों के लिए यह विशेष जागरुकता कैंपेन जिले भर में चला रही है। ट्रेनर नरेश पठानिया ने शिक्षार्थियों को कार्यस्थलों और घरों के निर्माण में घटती आम दुर्घटनाओं के दौरान दी जाने वाली फर्स्ट एड की प्रैक्टिकल के साथ-साथ सेहत संभाल के बारे में भी जानकारी प्रदान की। उन्होंने कहा कि इससे लोगों को काफी मदद मिलेंगी।
कार्यक्रम के दौरान रैड क्रास की ओर से राज मिस्त्रियों को ट्रेनिंग दी गई।
hin_Deva hin_Deva hin_Deva hin_Deva hin_Deva